CELEX: 32013R0093
Language: bg
Date: 2013-02-01 00:00:00
Title: Регламент (ЕС) № 93/2013 на Комисията от 1 февруари 2013 година за определяне на подробни правила за прилагането на Регламент (ЕО) № 2494/95 на Съвета относно хармонизираните индекси на потребителските цени по отношение на определянето на индекси на цените на жилищата, обитавани от техните собственици  текст от значение за ЕИП

2.2.2013   
            
            
               BG
            
            
               Официален вестник на Европейския съюз
            
            
               L 33/14
            
         РЕГЛАМЕНТ (ЕС) № 93/2013 НА КОМИСИЯТА
   от 1 февруари 2013 година
   за определяне на подробни правила за прилагането на Регламент (ЕО) № 2494/95 на Съвета относно хармонизираните индекси на потребителските цени по отношение на определянето на индекси на цените на жилищата, обитавани от техните собственици
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2494/95 на Съвета от 23 октомври 1995 г. относно хармонизираните индекси на потребителските цени (1), и по-специално член 4 и член 5, параграф 3 от него,
   като взе предвид становището на Европейската централна банка (2),
   като има предвид, че:
   
               (1)
            
            
               Регламент (ЕО) № 2494/95 въвежда изготвянето на хармонизиран индекс на потребителските цени (ХИПЦ).
            
         
               (2)
            
            
               Определянето на индекси на цените на жилищата, и по-специално на жилищата, обитавани от техните собственици, следва да бъде проучено с цел постигане на по-голяма актуалност и съпоставимост на ХИПЦ.
            
         
               (3)
            
            
               С оглед на съставянето на индекси на цените на жилищата, обитавани от техните собственици, е необходимо да се изготвят индекси на цените на жилищата. Индексите на цените на жилищата са и важни показатели сами по себе си.
            
         
               (4)
            
            
               За да се гарантират надеждността и съпоставимостта на резултатите от всички държави членки, са необходими методически насоки за съставянето на индекси на цените на жилищата, обитавани от техните собственици, и индекси на цените на жилищата.
            
         
               (5)
            
            
               Мерките, предвидени в настоящия регламент, са в съответствие със становището на Комитета на Европейската статистическа система (Комитета на ЕСС),
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет
   С настоящия регламент се определят индекси на цените на жилищата, обитавани от техните собственици, с цел постигане на по-голяма актуалност и съпоставимост на хармонизираните индекси на потребителските цени („ХИПЦ“).
   Член 2
   Определения
   За целите на настоящия регламент се прилагат следните определения:
   
               1.
            
            
               „индекс на цените на жилищата, обитавани от техните собственици“ означава индекс, който измерва измененията на цените, на които се осъществяват сделките с жилища, които са нови за сектор „Домакинства“, и на цените на други стоки и услуги, които домакинствата придобиват в качеството си на обитатели на собствени жилища;
            
         
               2.
            
            
               „индекс на цените на жилищата“ означава индекс, който измерва измененията на цените, на които се осъществяват сделките с жилища, закупувани от домакинствата.
            
         Член 3
   Обхват
   1.   Индексът на цените на жилищата, обитавани от техните собственици, обхваща следните категории разходи:
   
               O.1.
            
            
               Разходи за жилище на обитателите на собствени жилища
            
         
               O.1.1.
            
            
               Придобиване на жилища
            
         
               O.1.1.1.
            
            
               Нови жилища
            
         
               O.1.1.1.1.
            
            
               Закупуване на нови жилища
            
         
               O.1.1.1.2.
            
            
               Построени от самите собственици жилища и големи преустройства
            
         
               O.1.1.2.
            
            
               Съществуващи жилища, които са нови за домакинствата
            
         
               O.1.1.3.
            
            
               Други услуги, свързани с придобиването на жилища
            
         
               O.1.2.
            
            
               Собственост на жилища
            
         
               O.1.2.1.
            
            
               Основни ремонти и поддръжка
            
         
               O.1.2.2.
            
            
               Застраховки, свързани с жилища
            
         
               O.1.2.3.
            
            
               Други услуги, свързани със собствеността на жилища
            
         2.   Индексът на цените на жилищата обхваща следните категории разходи:
   
               H.1.
            
            
               Закупуване на жилища
            
         
               H.1.1.
            
            
               Закупуване на нови жилища
            
         
               H.1.2.
            
            
               Закупуване на съществуващи жилища
            
         3.   Индексът на цените на жилищата, обитавани от техните собственици, се основа на подхода на нетните придобивания, при който се измерват измененията на реално заплатените от потребителите цени за придобиването на жилища, които са нови за сектор „Домакинства“, както и измененията на други разходи, свързани със собствеността и прехвърлянето на собствеността на жилища.
   4.   Включва се всяка категория разходи за жилища, определена в член 3, параграф 1, чието тегло е поне равно на една стотна част от общите разходи за жилища O.1. Включва се всяка категория разходи за жилища, определена в член 3, параграф 2, чието тегло е поне равно на една стотна част от общите разходи за жилища H.1.
   Член 4
   Методологическо ръководство
   1.   В тясно сътрудничество с държавите членки Комисията (Евростат) съставя ръководство, което задава методологическата рамка за индекса на цените на жилищата, обитавани от техните собственици, и за индекса на цените на жилищата, изготвяни съгласно настоящия регламент (наричано по-долу „ръководство за ИЦЖОС—ИЦЖ“). Комисията (Евростат) актуализира ръководството — когато такава актуализация е надлежно обоснована — в съответствие с процедурната уредба, одобрена от Комитета на ЕСС.
   2.   Критериите за качество, посочени в член 12, параграф 1 от Регламент (ЕО) № 223/2009 на Европейския парламент и на Съвета (3), се прилагат за съставянето на индекса на цените на жилищата, обитавани от техните собственици, и за индекса на цените на жилищата.
   3.   Държавите членки предоставят на Комисията (Евростат) по нейно искане необходимата информация за оценка на съответствието на индекса на цените на жилищата, обитавани от техните собственици, и на индекса на цените на жилищата с разпоредбите на настоящия регламент.
   Член 5
   Изисквания относно данните
   1.   Държавите членки съставят и предоставят на Комисията (Евростат) индекси на цените за категориите, определени в член 3, в съответствие с ръководството за ИЦЖОС—ИЦЖ.
   2.   Държавите членки предоставят тримесечни индекси на цените. В допълнение към тримесечните индекси държавите членки могат да предоставят и месечни индекси.
   3.   Индексите, посочени в член 3, параграф 1, се предоставят от 3-тото тримесечие на 2014 г., когато те се отнасят за 2-рото тримесечие на 2014 г. Индексите, посочени в член 3, параграф 2, се предоставят от 3-тото тримесечие на 2012 г., когато те се отнасят за 2-рото тримесечие на 2012 г.
   4.   Държавите членки предоставят на Комисията (Евростат) тримесечните индекси в срок, който е не по-дълъг от осемдесет и пет дни от края на тримесечието, за което се отнасят индексите. Държавите членки, избрали да предоставят и месечни индекси, ги предоставят в тридесетдневен срок от края на месеца, за който се отнасят индексите.
   5.   Всяка година държавите членки съставят и предоставят на Комисията (Евростат) един набор тегловни коефициенти на разходите за индекса на цените на жилищата, обитавани от техните собственици, и един набор тегловни коефициенти на разходите за индекса на цените на жилищата, съгласно определенията в ръководството за ИЦЖОС—ИЦЖ и в съответствие с Регламент (ЕС) № 1114/2010 (4).
   Тегловните коефициенти за тримесечните индекси се предоставят не по-късно от 15 юни на годината, следваща годината, за която се отнасят тегловните коефициенти.
   Държавите членки, които предоставят месечни индекси, предоставят съответните тегловни коефициенти не по-късно от 20 февруари на годината, следваща годината, за която се отнасят тегловните коефициенти.
   6.   За индексите, посочени в член 3, параграф 1, държавите членки съставят и предоставят на Комисията (Евростат) не по-късно от сроковете, посочени в член 5, параграфи 3 и 4, на база оценка данни за минали периоди, като започват с индекса за 1-вото тримесечие на 2010 г. За индексите, посочени в член 3, параграф 2, държавите членки съставят и предоставят на Комисията (Евростат) не по-късно от сроковете, посочени в член 5, параграфи 3 и 4, на база оценка данни за минали периоди, като започват с индекса за 1-вото тримесечие на 2008 г.
   7.   Държавите членки предоставят изискваните от настоящия регламент данни и свързаните с тях метаданни в съответствие с определен от Комисията (Евростат) стандарт за обмен. Данните и метаданните се предоставят на Комисията (Евростат) чрез услугите на единната система за подаване на данни или по такъв начин, че Комисията да може да ги изтегли чрез услугите на единната система за подаване на данни.
   Член 6
   Преходни мерки
   1.   Една и съответно три години след влизането в сила на настоящия регламент държавите членки предоставят на Комисията (Евростат) доклади относно качеството на данните въз основа на стандартите, определени в Европейската статистическа система и в ръководството за ИЦЖОС—ИЦЖ.
   2.   В петгодишен срок от датата на влизане в сила на настоящия регламент Комисията (Евростат) изготвя доклад относно индексите, въведени с настоящия регламент, и по-специално относно степента, в която те съответстват на Регламент (ЕО) № 1749/96 на Комисията (5) и на Регламент (ЕС) № 1114/2010 на Комисията. В доклада се разглежда и това, доколко подходящ е индексът на цените на жилищата, обитавани от техните собственици, за включване в обхвата на ХИПЦ.
   Член 7
   Влизане в сила
   Настоящият регламент влиза в сила на 20-ия ден след публикуването му в Официален вестник на Европейския съюз.
   
   Той се прилага от 1 септември 2012 г. Настоящият регламент е задължителен в своята цялост и се прилага пряко в държавите членки в съответствие с Договорите.
   
      Съставено в Брюксел на 1 февруари 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 257, 27.10.1995 г., стр. 1.
   
      (2)  Становище от 19.10.2012 г. (все още непубликувано в Официален вестник).
   
      (3)  ОВ L 87, 31.3.2009 г., стр. 164.
   
      (4)  ОВ L 316, 2.12.2010 г., стр. 4.
   
      (5)  ОВ L 229, 10.9.1996 г., стр. 3.